
                                                  RAPORT DE SPECIALITATE
privind prelungirea prin act adiţional a contractului de  închiriere  nr. 1980/2017  pentru imobilul situat în Timişoara, P-ţa Unirii nr. 7  în vederea desfăşurării procesului de învăţământ  a Liceului Teoretic “Nikolaus Lenau”- clasele I-IV

     Având în vedere Referatul de aprobare cu nr................. al Primarului Municipiului Timişoara şi Proiectul privind prelungirea prin act adiţional a contractului de  închiriere  nr. 1980/2017  pentru imobilul situat în Timişoara, P-ţa Unirii nr. 7  în vederea desfăşurării procesului de învăţământ  al Liceului Teoretic “Nikolaus Lenau”- clasele I-IV.
     Facem următoarele precizări:
     Liceul Teoretic „Nikolaus Lenau” clasele I-IV funcționează în baza  unui contract  de închiriere cu o chirie  negociată  în cuantum  de 12.500,00 lei/lună, în imobilul  compus din construcţie în regim de înălțime P+1E cu suprafaţa construită desfăşurată  de 1665,43 mp şi teren construit şi neconstruit  în suprafaţă de 1206,00 mp, situat în Timişoara, Piaţa Unirii nr.7, înscris în CF nr. 428259 cu nr. top 420,  aflat în proprietatea Episcopiei Romano-Catolice de Timişoara, prin retrocedare.
     Contractul de închiriere  nr. nr. 1980/2017, prelungit prin act adițonal  nr. 1/2019,  în baza Hotărârii Consiliului Local nr. 438/09.09.2019,  expiră la data de 30.10. 2021.
     Liceul Teoretic „Nikolaus Lenau”, prin adresa cu nr. 184/22.03.2021, înregistrată la instituția noastră sub nr. SC2021-7624/22.03.2021 ne-a transmis  adresa cu nr. 523/2021,  a Episcopiei Romano-Catolice de Timişoara, prin care și-a exprimat  acordul de prelungire a contractului de închiriere  pentru o perioadă de 2 (doi) ani  cu  mențiunea  că prețul chiriei  se va indexa cu rata inflației.
    Prin HCL nr. 216/15.06.2021 a fost  împuternicită  Comisia de Negociere cu Terții  a Consiliului Local constituită  conform  HCL  nr. 21/26.01.2021, în vederea  negocierii  închirierii  imobilului  situat  în Timișoara, P-ța Unirii nr. 7, în care funcţionează  Liceul Teoretic “Nikolaus Lenau”- clasele I-IV.
    Comisia de negociere  s-a întrunit  în data de 06.10.2021 și conform Procesului  verbal  nr. 5, membrii comisiei împreună cu reprezentanți Episcopiei Romano-Catolice de Timişoara  au hotărât prelungirea   contractului de  închiriere   în aceleași condiții  pe o perioadă de un an.
     În conformitate cu prevederile art. 20, alin.1 din Legea Educaţiei Naţionale nr.1/2011, autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea.
    Conform  art.129 alin. (2) lit. d) alin 7 lit a)  din Ordonanţa de Urgenţă a Guvernului nr. 57/2019 privind codul administrativ, Consiliul Local  în exercitarea  atribuţilor  ce îi revin asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind educaţia.
     În aceste condiții, se impune promovarea unui proiect  de hotărâre  privind prelungirea prin act adiţional a contractului de  închiriere  nr. 1980/2017  pentru imobilul situat în Timişoara, P-ţa Unirii nr. 7 în vederea desfășurării procesului de învăţământ  a Liceului Teoretic “Nikolaus Lenau”- clasele I-IV, pe o perioadă de un an în aceleași condiții și cu aceiași chirie în cuantum de 12500,00 lei/lună.
    Actul adițional la  Contractul  de închiriere nr.1980/2017  se va încheia între Episcopia Romano-Catolică de Timişoara în calitate de proprietar  al imobilului, Liceul Teoretic “Nikolaus Lenau” în calitate de chiriaş şi   Municipiul Timişoara prin Primar în calitate de  ordonator principal de credite.   
    Sumele pentru plata chiriei  se vor asigura  din cap 65.02. “Învăţământ ” titlul II  "Bunuri şi servicii" art.20.30.04  "Chirii" şi se vor achita de către Liceul Teoretic “Nikolaus Lenau” , în calitate de chiriaş   și ordonator terțiar de credite.  
    Având în vedere cele expuse mai sus  şi faptului că în prezent  municipalitatea nu  dispune de un alt imobil pentru mutarea activităţii de învăţământ – clasele I-IV ale Liceului Teoretic Nikolaus Lenau apreciem că:
       -  proiectul privind prelungirea prin act adiţional a contractului de  închiriere  nr. 1980/2017  pentru imobilul situat în Timişoara, P-ţa Unirii nr. 7  în vederea desfăşurării procesului de învăţământ  al Liceului Teoretic “Nikolaus Lenau”- clasele I-IV, îndeplineşte condiţiile pentru a fi supus dezbaterii  şi aprobării Consiliului Local al Municipiului   Timişoara.

